අතිරේක දුම්රිය සාමාන්‍යාධිකාරී විජය සමරසිංහ හිරු ප්‍රවෘත්ති අංශයට සඳහන් කළේ කඩාකප්පල්කාරී ක්‍රියාවන් සිදුවිය හැකි බැවින් ඊට මුහුණ දීම සඳහා මෙලෙස පොලිස් ආරක්ෂාවක් ඉල්ලා සිටි බවයි.සාමාන්‍ය පෙළ විභාග අපේක්ෂිතයන් මෙන්ම පොදු මගී ජනතාව පත්වන අපහසුතා සැලකිල්ලට ගනිමින් සේවයට වාර්තා කරන ලෙස ජනාධිපති මෛත්‍රීපාල සිරිසේන, වර්ජනයේ නිරත දුම්රිය සේවකයින්ගෙන් ඉල්ලීමක් ද කළා.කෙසේ වෙතත්, වර්ජනය තවදුරටත් ක්‍රියාත්මක කරන බවයි දුම්රිය වෘත්තීය සමිති ප්‍රකාශ කළේ.තම ඉල්ලීම් සම්බන්ධයෙන් විධිමත් සාකච්ජාවක් සඳහා ඇරයුමක් ලැබෙන තුරු බලා සිටින බවයි දුම්රිය මෙහෙයුම් අධීක්ෂණ නිලධාරීන්ගේ සන්ධානයේ කැඳවුම්කරු ලාල් ආරියරත්න කියා සිටියේ.මේ අතර, ජනාධිපති ලේකම් ඔස්ටින් ප්‍රනාන්දු හිරු ප්‍රවෘත්ති අංශයට කියා සිටියේ තමන් සමඟ පැවති සාකච්ජාවේදී ද මෙම ගැටළු විසදා ගැනීමට ඔවුන්ට අවශ්‍යතාවයක් නොතිබූ බවයි.එමෙන්ම ප්‍රවාහන සහ සිවිල් ගුවන් සේවා අමාත්‍යාංශය නිවේදනයක් නිකුත් කරමින් සඳහන් කළේ වර්ජනයට සහභාගි වූ සංගම් 07ක සාමාජිකයන් මේ වනවිට සේවයට වාර්තා කර ඇති බවයි.